પિનાક એ ભારતની શાન જેવી DRDO – Defense Research and Development Organization અલ્ટ્રા-મોર્ડન લેબોરેટરી અને તેની સંલગ્ન એવી પુણે સ્થીત ARDE – Armament Research and Development Establishment દ્વારા થયું છે. 1986માં આ પ્રોજેક્ટની જોરશોરથી શરૂઆત થઈ. DRDO અને ARDEની જવાબદારી ઓવરઓલ ડીઝાઈન અને વિકાસની હતી, એની સાથે એની કેટલીક સબ-સીસ્ટમ અને પુરજાઓ ટાટા પાવર SED, Larsen & Toubro (L&T), Defense Ordinance Board દ્વારા નિર્માણ થયા. પ્રથમ તબક્કાના પરિક્ષણો જુન 1996 અને બીજા તબક્કાના પરિક્ષણો જુલાઈ 1998 દરમ્યાન થયા. અને આવ્યું જુન 1999. તે સમયે કારગીલ યુદ્ધ દરમ્યાન પિનાકની મારક ક્ષમતાનો પુરેપુરો લાભ આપણી સેનાએ લીધો.